pythainlp/thai-financial-dataset huggingface dataset:
ปัจจัยความเสี่ยง

ความเสี่ยงในด้านการแข่งขัน

แม้ว่าปัจจุบันธุรกิจโรงพยาบาลเอกชนจะมีการแข่งขันในระดับสูงก็ตาม
บริษัทคาดว่าปัจจัยดังกล่าวจะไม่ส่งผลกระทบต่อการดำเนินกิจการของบริษัทอย่างมีนัยสำคัญ
อย่างไรก็ตามเพื่อรักษาฐานลูกค้า โรงพยาบาลได้พยายามปรับกลยุทธการบริการอยู่ตลอดเวลา
เพื่อให้สอดคล้องกับความต้องการของลูกค้ามากที่สุด เช่น การรักษาโดยแพทย์เฉพาะทาง
การเพิ่มบริการใหม่ การใช้เครื่องมือแพทย์ และเทคโนโลยีที่ทันสมัย
รวมทั้งการปรับปรุงระบบการทำงานเพื่อเพิ่มประสิทธิภาพการบริการ

ความเสี่ยงด้านการเงิน

  บริษัทมีนโยบายในการป้องกันความเสี่ยงที่อาจเกิดขึ้นทางการเงิน โดยการกำหนดขอบเขต

อำนาจหน้าที่ และวงเงินอนุมัติของผ่ายบริหารแต่ละระดับอย่างชัดเจน
โดยเน้นความสำคัญของการตรวจสอบภายใน โดยมีคณะกรรมการตรวจสอบภายในเป็นผู้ติดตาม
และควบคุมภายในเป็นระยะ ๆ สำหรับการเรียกเก็บค่าบริการรักษาพยาบาลจากลูกค้า
บริษัทได้มีกระบวนการประเมินค่าใช้จ่ายให้ลูกค้าทราบล่วงหน้า
ตลอดจนมีการแจ้งค่าใช้จ่ายให้ทราบเป็นระยะตลอดเวลา
เพื่อเป็นการบรรเทาภาระการชำระเงินหลังจากที่ลูกค้าครบกำหนดออกจากโรงพยาบาล
ในส่วนลูกค้าที่เป็นบริษัทคู่สัญญา
บริษัทมีนโยบายการให้เครดิตอย่างระมัดระวังและมีการทบทวนผลการติดต่อทุกปีซึ่งนโยบายดังกล่าวช่วยให้บริษัทลดความเสี่ยงจากการเรียกเก็บเงิน

ความเสี่ยงจากการลงทุน

  บริษัทมีนโยบายของการลงทุน โดยพิจารณาโครงการที่มีศักยภาพ มีลักษณะสอดคล้องและ

เกื้อหนุนบริษัทในด้านต่างๆ อาทิ การลดต้นทุนในการจัดซื้อ การใช้ทรัพยากรร่วมกัน การส่งต่อ
การเปลี่ยนคู่แข่งขันมาเป็นพันธมิตร เป็นต้น

ความเสี่ยงจากกระบวนการให้บริการรักษาพยาบาล

บริษัทได้มีนโยบายเพื่อบริหารความเสี่ยงที่อาจเกิดขึ้นจากการให้บริการ
โดยมีการแต่งตั้งกรรมการบริหารความเสี่ยง เพื่อทำหน้าที่จัดระบบบริหารความเสี่ยงอันได้แก่
การค้นหา ประเมินและหามาตรการป้องกันในการบริหารทั้งองค์กร ทั้งทางด้านคลินิก
โครงสร้างทางกายภาพ สิ่งแวดล้อม ความปลอดภัย และอาชีวอนามัย สิทธิผู้ป่วย จริยธรรม
ทรัพยากร เครื่องมือ และอุปกรณ์ กระบวนการทำงาน
โดยมีคณะกรรมการย่อยในการติดตามและตรวจสอบ โดยเน้นผู้ป่วยเป็นจุดศูนย์กลาง
การควบคุมภายใน

ในการประชุมคณะกรรมการบริษัทวาระพิเศษครั้งที่ 2/2547 เมื่อวันที่ 27 ธันวาคม 2547
โดยมีคณะกรรมการตรวจสอบ / กรรมการอิสระ 3 คน เข้าร่วมประชุมด้วย
คณะกรรมการบริษัทได้ประเมินระบบการควบคุมภายในโดยซักถามข้อมูลจากฝ่ายบริหาร
และอนุมัติแบบประเมินระบบการควบคุมภายในที่ฝ่ายบริหารและฝ่ายตรวจสอบทั่วไปร่วมจัดทำ

จากการประเมินระบบการควบคุมภายในของบริษัท 5 ด้าน ดังนี้

1.  องค์กรและสภาพแวดล้อม

-   โครงสร้างองค์กร
    บริษัทมีการบริหารงานภายในให้สอดคล้องพร้อมกำหนดหน้าที่ความรับผิดชอบของแต่ละหน่วยงานอย่างชัดเจนและได้จัดทำหน้าที่ความรับผิดชอบในการปฏิบัติงานของงานแต่ละตำแหน่งเพื่อให้พนักงานใช้เป็นคู่มือในการปฏิบัติงานทุกตำแหน่งในองค์กร

-   กระบวนการทำงานบริษัทได้กำหนดขั้นตอนและกระบวนการทำงาน (Work Process)
    ที่สำคัญในทุกกิจกรรมเช่น การบริการรักษาพยาบาล การบริการพัสดุ จัดซื้อ
    การพัฒนาและฝึกอบรมรวมทั้งได้จัดทำวิธีปฏิบัติงานไว้เป็นลายลักษณ์อักษร
    และมีการทบทวนแก้ไขวิธีปฏิบัติงานให้เหมาะสมกับสถานการณ์อย่างต่อเนื่อง

-   การกำกับดูแลกิจการ บริษัทมีเจตนารมณ์ในการปฏิบัติงานโดยยึดหลักการกำกับดูแลกิจการที่ดี
    และได้จัดทำหลักการกำกับดูแลกิจการที่ดี เพื่อให้ผู้บริหารยึดถือเป็นแนวทางการปฏิบัติงาน

2.  การบริหารความเสี่ยง

แนวโน้มการประกอบธุรกิจ ในอุตสาหกรรมการรักษาพยาบาลอยู่ท่ามกลางความเสี่ยงทั้งจากภายนอก
เช่น
การแข่งขันในการประกอบธุรกิจทั้งภาครัฐและภาคเอกชนซึ่งส่งผลกระทบต่อส่วนแบ่งการตลาดและปัจจัยภายใน
เช่น การเปลี่ยนแปลงทางเทคโนโลยี โดยมีการลงทุนระบบคอมพิวเตอร์ใหม่ ๆ
และการร่วมลงทุนกับกลุ่มธุรกิจสุขภาพและความงามทางการแพทย์ เป็นต้น
ซึ่งปัจจัยที่มีพื้นฐานความเสี่ยงสูง จุดอ่อนของระบบการควบคุมภายในที่มีอยู่
หรือระบบการควบคุมภายในที่ใช้อาจไม่เพียงพอ
ซึ่งที่ประชุมคณะกรรมการตรวจสอบได้มีข้อเสนอแนะต่อฝ่ายบริหารและได้รับคำชี้แจงว่าได้แบ่งการบริหารความเสี่ยงออกเป็น
2 ระดับ คือ ระดับวัตถุประสงค์หลักขององค์กร ซึ่งกำกับดูแลโดยผู้บริหารระดับสูง
และระดับกิจกรรมหรือกระบวนการทำงาน
ซึ่งกำกับโดยคณะกรรมการบริหารความเสี่ยงที่โรงพยาบาลตั้งขึ้น

3.  ระบบควบคุมการปฏิบัติงานของฝ่ายบริหาร

บริษัทมีการกำหนดขอบเขต อำนาจหน้าที่ และวงเงินอนุมัติของฝ่ายบริหารแต่ละระดับอย่างชัดเจน
โดยเน้นความสำคัญของการตรวจสอบภายใน
โดยมีคณะกรรมการตรวจสอบภายในเป็นผู้ติดตามผลและควบคุมภายในเป็นระยะ ๆ
รวมทั้งประเมินประสิทธิภาพและความเพียงพอการควบคุมภายใน

4.  ระบบสารสนเทศและการสื่อสารข้อมูล

บริษัทได้จัดให้มีข้อมูลนำเสนอต่อคณะกรรมการเพื่อประกอบการตัดสินใจอย่างเพียงพอ นอกจากนี้
บริษัทยังมีระบบการจัดเก็บเอกสารที่ครบถ้วนและเป็นหมวดหมู่
รวมทั้งใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท

5.  การติดตามผล

บริษัทกำหนดเป้าหมายในการดำเนินธุรกิจ โดยมีการติดตามการประเมินผลงานอย่างชัดเจน เช่น
มีการประเมินผลประกอบการทุกไตรมาส
โดยมีการเปรียบเทียบกับบริษัทซึ่งอยู่ในอุตสาหกรรมเดียวกัน
มีการประเมินผลการปฏิบัติงานของพนักงานปีละ 2 ครั้ง รวมถึงรายงานผลงานประจำปี
ส่วนที่ 1

ข้อมูลสรุป

บริษัท โรงพยาบาลวิภาวดี จำกัด (มหาชน) (VIBHA) เริ่มดำเนินกิจการเมื่อวันที่ 1 มีนาคม
2529 ด้วยทุนจดทะเบียนเริ่มแรก หนึ่งร้อยล้านบาท โดยมีวัตถุประสงค์ที่จะดำเนินกิจการสถาน

พยาบาลเอกชนภายใต้ชื่อ“โรงพยาบาลวิภาวดี”

นับจากก่อตั้งกิจการบริษัทได้ขยายกิจการเติบโตขึ้นเป็นลำดับ
สามารถนำหุ้นเข้าจดทะเบียนในตลาดหลักทรัพย์ เมื่อวันที่ 26 มีนาคม 2535
ได้จดทะเบียนแปรสภาพเป็นบริษัทมหาชนจำกัด เมื่อวันที่ 20 กันยายน 2536
และมีการเพิ่มทุนจดทะเบียนเพิ่มขึ้นเป็นลำดับ โดย ณ วันที่ 31 ธันวาคม 2547
บริษัทมีทุนจดทะเบียน 720,190,300 บาท แบ่งเป็นหุ้นสามัญจำนวน 720,190,300 หุ้น
มูลค่าหุ้นละ 1 บาท ทุนชำระแล้ว 578,321,780 บาท แบ่งเป็นหุ้นสามัญจำนวน 578,321,780
หุ้นมูลค่าหุ้นละ 1 บาท สินทรัพย์รวม 1,387,000,690 บาท ส่วนของผู้ถือหุ้น 1,167,483,085
บาท รายได้รวม 639,395,772 บาท กำไรสุทธิ 60,680,994 บาท และมีแพทย์ประจำ 40 คน
และแพทย์ที่ปรึกษา จำนวน 250 คน เภสัชกร 8 คน เจ้าหน้าที่เทคนิค และพนักงานประจำ 633
คน

โรงพยาบาลวิภาวดีเป็นโรงพยาบาลเอกชนขนาดใหญ่ ที่มีความพร้อมทั้งทางด้านแพทย์ เภสัชกร
เจ้าหน้าที่เทคนิค อุปกรณ์และเครื่องมือทางการแพทย์ที่ทันสมัย
รวมทั้งได้นำระบบคุณภาพเข้ามาใช้ในการให้บริการ โดยบริษัทได้รับการรับรองมาตรฐาน ISO
9001: 2000

ผลประกอบการปี 2547 ที่ผ่านมาบริษัทมีรายได้เพิ่มขึ้น
โดยมีรายได้จากการรักษาพยาบาลเฉพาะบริษัทเป็นเงิน 591.68ล้านบาท เพิ่มขึ้นจากปี 2546
จำนวน 68.28 ล้านบาท คิดเป็นร้อยละ 13.04 กำไรสุทธิสูงกว่าปี 2546(ก่อนการปรับปรุง)
ถึงร้อยละ 42.67 บริษัทมีสภาพคล่องทางการเงินสูง
โดยในปีที่ผ่านมาได้มีการปรับปรุงอาคารเพื่อเพิ่มความสามารถในการบริการผู้ป่วยนอก และผู้ป่วยใน
และสร้างความสะดวกสบายแก่ผู้รับบริการ โดยใช้งบประมาณ 100 ล้านบาท
คาดว่าจะเสร็จสมบูรณ์ภายในกลางปี 2548
และจะสามารถรองรับจำนวนผู้ใช้บริการที่เพิ่มขึ้นได้เป็นอย่างดี รวมถึงได้มีการ

ปรับปรุงระบบคอมพิวเตอร์ของโรงพยาบาลเพื่อเพิ่มความรวดเร็วและคุณภาพในการให้บริการ
โครงการในอนาคต

ในปี 2548 บริษัทฯได้ตั้งเป้าหมายที่จะ

(1) เพิ่มคลินิกเฉพาะทางครบวงจร ได้แก่ คลินิกโรคหัวใจและฟื้นฟูสมรรถภาพหัวใจ
    และคลินิกด้านข้อและกระดูกสันหลัง

(2) สร้างความร่วมมือทางวิชาการกับมหาวิทยาลัยแพทย์ เพื่อพัฒนาคุณภาพการบริการ

ให้สูงยิ่งขึ้น

(3) ก่อสร้างโชว์รูมและอาคารคลังสินค้า ขนาด 6,600 ตารางเมตร บนที่ดินของบริษัทที่ถนน

  ติวานนท์ เพื่อเพิ่มรายได้ให้กับบริษัทอีกทางหนึ่ง (ขณะนี้ได้รับใบอนุญาตก่อสร้างเรียบร้อยแล้ว)

ปัจจัยและอิทธิพลที่มีผลต่อบริษัทในอนาคต

  (1) ปัจจัยทางด้านเศรษฐกิจ ในช่วงปลายปี 2547 ประเทศไทยได้ประสบภัยธรรมชาติ และ

  โรคระบาด รวมถึงราคาน้ำมันที่สูงขึ้นอย่างต่อเนื่อง ทำให้เศรษฐกิจที่มีการเติบโตอย่าง

  ต่อเนื่องในช่วงต้นปี 2547 เกิดภาวะการชะลอตัวและอาจส่งผลให้กำลังซื้อในปี 2548 ลดลง

  (2) พระราชบัญญัติหลักประกันสุขภาพแห่งชาติ และพระราชบัญญัติประกันสังคม
  ซึ่งโรงพยาบาลวิภาวดีไม่ได้เข้าร่วมโครงการ
  หากโครงการดังกล่าวเป็นที่ยอมรับของประชาชนมากขึ้น อาจส่งผลกระทบต่อโรงพยาบาลได้
  อย่างไรก็ตาม โรงพยาบาลมีความเชื่อมั่นว่า
  กลุ่มลูกค้าของโรงพยาบาลเป็นคนละกลุ่มลูกค้าของโรงพยาบาลที่ได้เข้าร่วมในโครงการข้างต้น
  การสร้างความเชื่อมั่นและบริการที่ดีจะยังคงรักษาฐานลูกค้าไว้ได้
ข้อพิพาททางกฎหมาย

บริษัทไม่มีข้อพิพาททางกฎหมายที่มีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ 5
ของส่วนของผู้ถือหุ้น ณ วันสิ้นปีบัญชี 31 ธันวาคม 2547
ส่วนที่ 2

บริษัทที่ออกหลักทรัพย์

  ----------------------- -----------------------------------------------
  ชื่อบริษัท                  บริษัท โรงพยาบาลวิภาวดี จำกัด (มหาชน) (VIBHA)

  เลขทะเบียนบริษัท           บมจ. 177

  ลักษณะการประกอบธุรกิจหลัก   ดำเนินธุรกิจด้านสถานพยาบาล ชื่อ "โรงพยาบาลวิภาวดี"
                          ได้รับอนุญาตให้ประกอบสถานพยาบาลประเภทค้างคืน จำนวน
                          400 เตียง

  ที่ตั้งสำนักงานใหญ่           เลขที่ 51/3 ถนนงามวงศ์วาน แขวงลาดยาว เขตจตุจักร
                          กรุงเทพมหานคร 10900

  Home Page               http://www.vibhavadi.com E-mail:
                          info@vibhavadi.com

  โทรศัพท์                  (02) 561-1258-67 , 941-2800

  โทรสาร                  (02) 561-1462, 561-1466

  ทุนจดทะเบียน              720,190,300 บาท

  ทุนชำระแล้ว               583,362,840 บาท
  ----------------------- -----------------------------------------------
แบบแสดงรายการข้อมูลประจำปี

(แบบ 56-1)

สิ้นสุดวันที่ 31 ธันวาคม 2548

บริษัท โรงพยาบาลวิภาวดี จำกัด (มหาชน)

VIBHA
ปัจจัยความเสี่ยง

ความเสี่ยงในด้านการแข่งขัน

บริษัทฯ เห็นว่าการแข่งขันเป็นสิ่งที่หลีกเลี่ยงไม่ได้ในธุรกิจทุกประเภท
จึงต้องมีการตื่นตัวและติดตามถึงภาวะอุตสาหกรรมอย่างต่อเนื่อง กลยุทธหลักในการแข่งขันของบริษัท
คือการรักษาคุณภาพในการบริการอย่างต่อเนื่อง ทั้งในด้านการรักษา เครื่องมือแพทย์และอุปกรณ์
และกระบวนการทำงาน
เพราะความเชื่อถือและเชื่อมั่นของลูกค้าเป็นปัจจัยหลักในการดำเนินธุรกิจโรงพยาบาลเอกชน
นอกจากนั้น บริษัทยังได้วางกลยุทธทางด้านการตลาดและประชาสัมพันธ์
โดยเฉพาะกับชุมชนในเขตพื้นที่โรงพยาบาลและพื้นที่ใกล้เคียง
ตอกย้ำถึงรูปลักษณ์ใหม่ที่ทันสมัยและความเป็นผู้นำในธุรกิจ

โรงพยาบาลเอกชนในพื้นที่

ความเสี่ยงจากข้อพิพาททางกฎหมาย

เนื่องจากกิจกรรมการรักษาพยาบาลเกี่ยวข้องกับชีวิตและสุขภาพโดยตรง
จึงไม่อาจหลีกเลี่ยงกับปัญหาความไม่เข้าใจ และความไม่พอใจ
และการกล่าวหาเกี่ยวกับการปฏิบัติงานของแพทย์ ดังนั้น เพื่อเป็นการลดปัญหาดังกล่าว
บริษัทจึงได้จัดให้มีระบบบริหารความเสี่ยงในการรักษาพยาบาล
เพื่อสร้างระบบป้องกันหรือพบปัญหาก่อนที่จะถึงตัวผู้ป่วย
สร้างระบบรายงานทางการแพทย์ที่ชัดเจนและตรวจสอบได้ ระบบการชี้แจงที่ทันต่อเหตุการณ์
และได้ทำประกันภัยความเสี่ยงที่อาจเกิดขึ้นอีกทางหนึ่ง

ความเสี่ยงจากการลงทุน

บริษัทได้มีการติดตามดูแลธุรกิจที่เข้าไปร่วมลงทุนอย่างใกล้ชิด
โดยยึดหลักการลงทุนเฉพาะในธุรกิจที่เห็นว่า จะเป็นการเกื้อหนุนกิจการของบริษัท
ธุรกิจใดที่ไม่ประสบความสำเร็จบริษัทได้มีการติดตาม และขอเข้าไปร่วมแก้ไขปัญหา
เพื่อให้เกิดผลกระทบต่อบริษัทน้อยที่สุด
การควบคุมภายใน

ในการประชุมคณะกรรมการบริษัทวาระพิเศษครั้งที่ 2/2547 เมื่อวันที่ 27 ธันวาคม 2548
โดยมีคณะกรรมการตรวจสอบ / กรรมการอิสระ 3 คน เข้าร่วมประชุมด้วย
คณะกรรมการบริษัทได้ประเมินระบบการควบคุมภายในโดยซักถามข้อมูลจากฝ่ายบริหาร
และอนุมัติแบบประเมินระบบการควบคุมภายในที่ฝ่ายบริหารและฝ่ายตรวจสอบทั่วไปร่วมจัดทำ

จากการประเมินระบบการควบคุมภายในของบริษัท 5 ด้าน ดังนี้

1.  องค์กรและสภาพแวดล้อม

-   โครงสร้างองค์กร
    บริษัทมีการบริหารงานภายในให้สอดคล้องพร้อมกำหนดหน้าที่ความรับผิดชอบของแต่ละหน่วยงานอย่างชัดเจนและได้จัดทำหน้าที่ความรับผิดชอบในการปฏิบัติงานของงานแต่ละตำแหน่งเพื่อให้พนักงานใช้เป็นคู่มือในการปฏิบัติงานทุกตำแหน่งในองค์กร

-   กระบวนการทำงานบริษัทได้กำหนดขั้นตอนและกระบวนการทำงาน (Work Process)
    ที่สำคัญในทุกกิจกรรมเช่น การบริการรักษาพยาบาล การบริการพัสดุ จัดซื้อ
    การพัฒนาและฝึกอบรมรวมทั้งได้จัดทำวิธีปฏิบัติงานไว้เป็นลายลักษณ์อักษร
    และมีการทบทวนแก้ไขวิธีปฏิบัติงานให้เหมาะสมกับสถานการณ์อย่างต่อเนื่อง

-   การกำกับดูแลกิจการ บริษัทมีเจตนารมณ์ในการปฏิบัติงานโดยยึดหลักการกำกับดูแลกิจการที่ดี
    และได้จัดทำหลักการกำกับดูแลกิจการที่ดี เพื่อให้ผู้บริหารยึดถือเป็นแนวทางการปฏิบัติงาน

2.  การบริหารความเสี่ยง

แนวโน้มการประกอบธุรกิจในอุตสาหกรรมการรักษาพยาบาลอยู่ท่ามกลางความเสี่ยงทั้งจากภายนอก
เช่น
การแข่งขันในการประกอบธุรกิจทั้งภาครัฐและภาคเอกชนซึ่งส่งผลกระทบต่อส่วนแบ่งการตลาดและปัจจัยภายใน
เช่น การเปลี่ยนแปลงทางเทคโนโลยี โดยมีการลงทุนระบบคอมพิวเตอร์ใหม่ ๆ
และการร่วมลงทุนกับกลุ่มธุรกิจสุขภาพและความงามทางการแพทย์ เป็นต้น
ซึ่งปัจจัยที่มีพื้นฐานความเสี่ยงสูง จุดอ่อนของระบบการควบคุมภายในที่มีอยู่
หรือระบบการควบคุมภายในที่ใช้อาจไม่เพียงพอ
ซึ่งที่ประชุมคณะกรรมการตรวจสอบได้มีข้อเสนอแนะต่อฝ่ายบริหารและได้รับคำชี้แจงว่าได้แบ่งการบริหารความเสี่ยงออกเป็น
2 ระดับ คือ ระดับวัตถุประสงค์

หลักขององค์กร ซึ่งกำกับดูแลโดยผู้บริหารระดับสูง และระดับกิจกรรมหรือกระบวนการทำงาน
ซึ่งกำกับโดยคณะกรรมการบริหารความเสี่ยงที่โรงพยาบาลตั้งขึ้น

3.  ระบบควบคุมการปฏิบัติงานของฝ่ายบริหาร

บริษัทมีการกำหนดขอบเขต อำนาจหน้าที่ และวงเงินอนุมัติของฝ่ายบริหารแต่ละระดับอย่างชัดเจน
โดยเน้นความสำคัญของการตรวจสอบภายใน
โดยมีคณะกรรมการตรวจสอบภายในเป็นผู้ติดตามผลและควบคุมภายในเป็นระยะ ๆ
รวมทั้งประเมินประสิทธิภาพและความเพียงพอการควบคุมภายใน

4.  ระบบสารสนเทศและการสื่อสารข้อมูล

บริษัทได้จัดให้มีข้อมูลนำเสนอต่อคณะกรรมการเพื่อประกอบการตัดสินใจอย่างเพียงพอ นอกจากนี้
บริษัทยังมีระบบการจัดเก็บเอกสารที่ครบถ้วนและเป็นหมวดหมู่
รวมทั้งใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท

5.  การติดตามผล

บริษัทกำหนดเป้าหมายในการดำเนินธุรกิจ โดยมีการติดตามการประเมินผลงานอย่างชัดเจน เช่น
มีการประเมินผลประกอบการทุกไตรมาส
โดยมีการเปรียบเทียบกับบริษัทซึ่งอยู่ในอุตสาหกรรมเดียวกัน
มีการประเมินผลการปฏิบัติงานของพนักงานปีละ 2 ครั้ง รวมถึงรายงานผลงานประจำปี
โครงการในอนาคต

ในปี 2549 บริษัทได้ตั้งเป้าหมายที่จะ

(1) ขยายพื้นที่การบริการ เพื่อเพิ่มศักยภาพในการบริการลูกค้าให้มากขึ้น อาทิ
การขยายศูนย์ล้างไต การก่อสร้างศูนย์มะเร็ง การขยาย FITNESS CENTER
รวมถึงการปรับปรุงห้องพักผู้ป่วยใน ดังนั้น บริษัทฯ กำลังดำเนินการจัดซื้ออาคารหลังใหม่ขนาด 11
ชั้นมูลค่าประมาณ 80 ล้านบาท ซึ่งอยู่ใกล้เคียงกับโรงพยาบาล
เพื่อย้ายหน่วยงานที่มิใช่ส่วนบริการออกไป
ให้สามารถใช้เนื้อที่ภายในโรงพยาบาลให้เกิดประโยชน์มากที่สุด

(2) พัฒนาความร่วมมือทางวิชาการกับมหาวิทยาลัยแพทย์อย่างต่อเนื่อง

(3) คงไว้ซึ่งคุณภาพการบริการระดับสากล และมุ่งสู่การรับรองคุณภาพโรงพยาบาลไทย

Hospital Accreditation (H.A.)

ปัจจัยและอิทธิพลที่มีผลต่อบริษัทในอนาคต

(1) พระราชบัญญัติประกันสังคม ที่ได้ขยายขอบเขตของการให้บริการแก่ผู้ประกันตนมากขึ้น อาทิ
สิทธิคลอด และทันตกรรม ซึ่งส่งผลกระทบมายังโรงพยาบาลที่มิได้ร่วมโครงการ
ที่อาจทำให้กลุ่มผู้ใช้บริการในด้านดังกล่าวลดลง
ซึ่งโรงพยาบาลเองก็ได้เตรียมพร้อมที่จะรับสถานการณ์ดังกล่าว
ในลักษณะของการให้บริการที่หลากหลาย ซึ่งประกันสังคมไม่ได้ครอบคลุม เพิ่มความสะดวกสบาย
ความรวดเร็วทันสมัย เพื่อสร้างความแตกต่างที่ทำให้ผู้ใช้บริการกลับมาใช้บริการของโรงพยาบาล

(2) เนื่องจากการผลิตบุคลากรที่มีความรู้ ความชำนาญเฉพาะทางในด้านการรักษาพยาบาล อาทิ
พยาบาลวิชาชีพ เภสัชกร และนักเทคนิเชี่ยนสาขาต่างๆ มีจำนวนจำกัดในแต่ละปี
จึงมีความเป็นไปได้สูงที่โรงพยาบาลจะขาดแคลนบุคลากรวิชาชีพเหล่านี้ ดังนั้น
โรงพยาบาลจึงได้จัดให้มีระบบค่าตอบแทนที่จูงใจในการว่าจ้าง สนับสนุนการศึกษาของบุคลากร
ข้อพิพาททางกฎหมาย

บริษัทไม่มีข้อพิพาททางกฎหมายที่มีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ 5
ของส่วนของผู้ถือหุ้น ณ วันสิ้นปีบัญชี 31 ธันวาคม 2548
ส่วนที่ 2

บริษัทที่ออกหลักทรัพย์

+----------------------+-----------------------------------------------+
| ชื่อบริษัท               | บริษัท โรงพยาบาลวิภาวดี จำกัด (มหาชน) (VIBHA)      |
+----------------------+-----------------------------------------------+
| เลขทะเบียนบริษัท        | บมจ. 177                                      |
+----------------------+-----------------------------------------------+
| ลักษณะการประกอบธุรกิจ   | ดำเนินธุรกิจด้านสถานพยาบาล ชื่อ "โรงพยาบาลวิภาวดี"    |
|                      | ได้รับอนุญาตให้ประกอบสถานพยาบาลประเภทค้างคืน จำนวน  |
|                      | 400 เตียง                                      |
+----------------------+-----------------------------------------------+
| ที่ตั้งสำนักงานใหญ่        | เลขที่ 51/3 ถนนงามวงศ์วาน แขวงลาดยาว เขตจตุจักร    |
|                      | กรุงเทพมหานคร 10900                            |
+----------------------+-----------------------------------------------+
| Home Page            | http://www.vibhavadi.com E-mail:              |
|                      | info@vibhavadi.com                            |
+----------------------+-----------------------------------------------+
| โทรศัพท์               | (02) 561-1258-67 , 941-2800, 561-1111         |
+----------------------+-----------------------------------------------+
| โทรสาร               | (02) 561-1462, 561-1466                       |
+----------------------+-----------------------------------------------+
| ทุนจดทะเบียน           | 720,190,300.00 บาท                            |
+----------------------+-----------------------------------------------+
| ทุนชำระแล้ว            | 587,744,190.00 บาท                            |
|                      |                                               |
| (ณ. 31 ธันวาคม 2548)  |                                               |
+----------------------+-----------------------------------------------+
4. การวิจัยและพัฒนา

ไม่มีเนื่องจากมุ่งเน้นการให้บริการทางการแพทย์เท่านั้น
แบบแสดงรายการข้อมูลประจำปี

(แบบ 56-1)

สิ้นสุดวันที่ 31 ธันวาคม 2549

บริษัท โรงพยาบาลวิภาวดี จำกัด (มหาชน)

VIBHA
1 ปัจจัยความเสี่ยง

1.1 ความเสี่ยงจากการแข่งขัน

ในปัจจุบันธุรกิจการรักษาพยาบาลมีการแข่งขันที่สูงขึ้นเป็นลำดับ
ทั้งจากผู้ประกอบการภาครัฐและภาคเอกชน
เพื่อคงฐานของลูกค้าและความเป็นโรงพยาบาลชั้นนำในเขตกรุงเทพเหนือ บริษัทฯ
ได้ใช้นโยบายปรับปรุงการให้บริการที่เป็นเลิศ การสร้างบริการใหม่ๆ
เพื่อเพิ่มความสามารถในการแข่งขัน การให้บริการสุขภาพที่ครบวงจร
และการสร้างเครือข่ายโรงพยาบาลพันธมิตร ที่มีการรวมศูนย์กันจัดหาวัตถุดิบ
เพิ่มอำนาจการต่อรองควบคุมต้นทุนด้านบริการ ทำให้เกิดความสามารถในการแข่งขันด้านราคา

1.2 ความเสี่ยงจากการขาดแคลนบุคลากรทางการแพทย์

ปัจจัยสำคัญในการประธุรกิจโรงพยาบาลเอกชน คือ การมีบุคลากรด้านการแพทย์และสาธารณสุข
ได้แก่ แพทย์ ทันตแพทย์ เภสัชกร พยาบาลและเจ้าหน้าที่เทคนิคสาขาต่างๆ
แต่เนื่องจากการขยายตัวอันรวดเร็วของธุรกิจโรงพยาบาลเอกชน
จึงมีโอกาสที่บุคลากรในปัจจุบันไม่เพียงพอต่อการเจริญเติบโตดังกล่าว
เพื่อเป็นการรองรับปัญหาที่เกิดขึ้น
บริษัทได้มีการกำหนดผลค่าตอบแทนและผลประโยชน์ให้ในระดับที่จูงใจสำหรับบุคลากร
รวมทั้งจัดสวัสดิการในรูปแบบต่างๆ ทัดเทียมกับผู้ประกอบการรายอื่น
รวมทั้งมีการจัดให้มีการฝึกอบรม ด้านความรู้และจัดกิจกรรมสันทนาการต่างๆ
เพื่อเป็นการพัฒนาและสร้างความรู้สึกมีส่วนร่วมกับการเจริญเติบโตของบริษัทให้เกิดขึ้น
และเพื่อรักษาบุคลากรของบริษัทไว้

1.3 ความเสี่ยงจากข้อพิพาททางกฎหมาย

เนื่องจากแนวโน้มในการฟ้องร้องทั้งคดีอาญาและคดีแพ่ง
จากการบริการทางการแพทย์ของแพทย์และบุคลากรของโรงพยาบาลมีจำนวนสูงขึ้น

เพื่อเป็นการลดความเสี่ยงที่เกิดขึ้น บริษัทได้จัดให้ระบบบริหารความเสี่ยงในการรักษาพยาบาล
เพื่อป้องกันและแก้ไขการเสี่ยงภัยในระดับต่างๆ ที่อาจเกิดขึ้น
ซึ่งเป็นส่วนหนึ่งของแผนกลยุทธ์ของโรงพยาบาล เพื่อให้ผู้ใช้บริการได้รับการบริการที่ดี
และมีการตรวจติดตามการประเมินผลการบริหารความเสี่ยงอย่างต่อเนื่อง

1.4 การเปลี่ยนแปลงของเทคโนโลยีและอุปกรณ์ทางการแพทย์

เนื่องจากเทคโนโลยีและอุปกรณ์ทางการแพทย์เป็นส่วนสำคัญที่จะสร้างความมั่นใจให้เกิดขึ้นกับผู้ใช้บริการ
บริษัทจึงมีความจำเป็นต้องมีการลงทุนในอุปกรณ์การแพทย์ที่ทันสมัยอย่างต่อเนื่อง
อย่างไรก็ตามอุปกรณ์ดังกล่าว มีราคาและค่าใช้จ่ายในการบำรุงรักษาสูง
บริษัทจึงได้มีมาตรการในการพิจารณาวิเคราะห์คุณสมบัติ ประโยชน์จากการใช้งาน
ความสามารถในการให้บริการผู้ป่วยอย่างเหมาะสมและแม่นยำ
และความคุ้มค่าของอุปกรณ์ก่อนการลงทุนทุกครั้ง
ส่วนที่ 1

ข้อมูลสรุป (Executive Summary)

ส่วนที่ 1

ข้อมูลสรุป

บริษัท โรงพยาบาลวิภาวดี จำกัด (มหาชน) ดำเนินธุรกิจโรงพยาบาลเอกชนที่มีชื่อเสียงมานานกว่า
20 ปี ด้วยนโยบายที่เน้นการให้บริการรักษาพยาบาลอย่างมีมาตรฐานวิชาชีพระดับสากล
ด้วยความใส่ใจ และยึดถือผู้ป่วยเป็นศูนย์กลาง นับจากก่อตั้งกิจการ บริษัท
ได้ขยายกิจการเติบโตขึ้นเป็นลำดับ
สามารถนำหุ้นเข้าจดทะเบียนในตลาดหลักทรัพย์แห่งประเทศไทยเมื่อวันที่ 26 มีนาคม 2535
และจดทะเบียนแปรสภาพเป็น บริษัท มหาชน จำกัด เมื่อวันที่ 20 กันยายน 2536
และได้มีการเพิ่มทุนขึ้นเป็นลำดับ

โดย ณ. วันที่ 31 ธันวาคม 2549 บริษัทมีทุนจดทะเบียนทั้งสิ้น 720,190,300 บาท
เป็นทุนที่ออกและเรียกชำระแล้ว จำนวน 602,825,582 บาท และบุคลากรจำนวนรวม 1,106 คน
แบ่งเป็นแพทย์และพยาบาล 513 คน เภสัชกร 28 คน และเจ้าหน้าที่สนับสนุน 565 คน

ในด้านการบริหารจัดการ บริษัท ได้มีการกำหนดวิสัยทัศน์ ภารกิจ กลยุทธ์ เป้าหมายและแผนธุรกิจ
ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้
เพื่อเพิ่มมูลค่าสูงสุดให้กิจการและผู้ถือหุ้น และยังเล็งเห็นถึงความสำคัญของทรัพยากรบุคคล
โดยจัดให้มีการพัฒนาบุคลากรในด้านการให้บริการอย่างต่อเนื่อง

ปี 2549 เป็นปีที่โรงพยาบาลเปิดดำเนินการครบรอบ 20 ปี บริษัท
ได้จัดกิจกรรมอันเป็นประโยชน์ต่อสังคม อาทิ การจัดอบรมให้ความรู้ทางการแพทย์แก่บุคคลทั่วไป
การรับบริจาคโลหิต การออกหน่วยแพทย์เคลื่อนที่
รวมถึงได้มีการเปิดศูนย์หัวใจที่มีความพร้อมทั้งทางด้านบุคลากรและเครื่องมือทางการแพทย์ที่ทันสมัย
ขยายห้อง ICU และ CCU
รวมถึงการปรับปรุงแผนกผู้ป่วยในให้มีความสวยงามและมีอุปกรณ์อำนวยความสะดวกครบถ้วน

สำหรับผลการดำเนินงานและฐานะทางการเงินรวม ณ. สิ้นปี 2549 บริษัท และบริษัทย่อย
มีรายได้จากการดำเนินการทั้งสิ้น 871,541,048 บาท ขยายตัวจากปีที่ผ่านมา ร้อยละ 24.90
และมีกำไรสุทธิ 88,118,622 บาท เพิ่มขึ้นจากปีที่ผ่านมาร้อยละ 56.85 โดยมีสินทรัพย์รวม
1,859,041,547 บาทเพิ่มขึ้นจากปีที่ผ่านมาร้อยละ 26.74
และมีส่วนของผู้ถือหุ้นเพิ่มขึ้นจากปีที่ผ่านมาร้อยละ 1.86

ตลอดระยะเวลาที่ผ่านมา โรงพยาบาลวิภาวดี มุ่งมั่นที่จะพัฒนาผลการดำเนินการอย่างต่อเนื่อง
กล่าวคือ ได้ดำเนินธุรกิจในรูปของกลุ่มพันธมิตร โดยมีโรงพยาบาลขนาดใหญ่ 4
แห่งที่ให้ความร่วมมือกันในด้านการจัดซื้อ การส่งต่อเทคโนโลยี
และการแลกเปลี่ยนความรู้และประสบการณ์ทางด้านการบริหารโรงพยาบาล ในขณะเดียวกัน
โรงพยาบาลวิภาวดี ได้ให้ความสำคัญกับคุณภาพการบริการ
ได้มีการพัฒนาคุณภาพแพทย์และพนักงานให้ดีขึ้นอย่างต่อเนื่อง
เพื่อเพิ่มความเชื่อมั่นของผู้ใช้บริการที่มีต่อโรงพยาบาล ซึ่งสิ่งเหล่านี้เป็นปัจจัยหลักที่ทำให้บริษัท
ประสบความสำเร็จจนถึงปัจจุบัน
6. โครงการในอนาคต

6.1 ปรับปรุงและขยายพื้นที่บริการอย่างต่อเนื่อง
เพื่อรักษาภาพลักษณ์ของโรงพยาบาลที่ทันสมัยและเพิ่มความพึงพอใจ

6.2 เพิ่มศักยภาพศูนย์รักษาพิเศษเฉพาะทางที่ตั้งขึ้นแล้ว อาทิ ศูนย์หัวใจ ศูนย์เบาหวาน
ศูนย์อุบัติเหตุและฉุกเฉิน ศูนย์ไตเทียม ศูนย์เลสิก ศูนย์รักษาผู้มีบุตรยาก
ศูนย์กระดูกและข้อที่โรงพยาบาลจัดตั้งขึ้น ให้มีประสิทธิภาพมากยิ่งขึ้น ทั้งทางด้านแพทย์
เครื่องมือแพทย์ และเทคโนโลยีที่ทันสมัย

6.3
พัฒนาคลินิกบริการเฉพาะทางให้เป็นศูนย์รักษาที่มีการให้บริการแบบครบวงจรพร้อมด้วยเครื่องมือที่ทันสมัย
ได้แก่ คลินิกมะเร็ง

6.4 จัดให้มีโครงการฝึกอบรมทางด้านบริหารจัดการ (MINI MBA) เพิ่มเติมความรู้แก่แพทย์
พนักงานระดับหัวหน้างาน เพื่อเพิ่มศักยภาพในการบริหารงานในความรับผิดชอบ

6.5 จัดการฝึกอบรมความรู้ที่เกี่ยวข้องกับงานของพนักงาน
เพื่อพัฒนาศักยภาพในการให้บริการลูกค้าอย่างต่อเนื่อง

6.6 พัฒนาและปรับปรุงระบบข้อมูลและสารสนเทศอย่างต่อเนื่อง

6.7 พัฒนาระบบการตลาดและส่งเสริมการขาย
8. โครงสร้างเงินทุน

8.1 หลักทรัพย์ของบริษัท

ณ. 31 ธันวาคม 2549 บริษัท มีทุนจดทะเบียน 720,190,300 หุ้น มูลค่าที่ตราไว้หุ้นละ 1 บาท
ทุนที่ออกชำระแล้ว 602,825,582 หุ้น มูลค่าหุ้นละ 1 บาท

8.2 ผู้ถือหุ้น

ผู้ถือหุ้นรายใหญ่ 10 รายแรก ณ. วันที่ 14 พฤศจิกายน 2549
ตามที่ปรากฏในสมุดทะเบียนผู้ถือหุ้นมีดังนี้

  ------- ------------------------------- ---------------- ----------------
  ลำดับที่   รายชื่อผู้ถือหุ้น                      จำนวนหุ้น          อัตราส่วนการถือหุ้น

  1       กลุ่มวิริยะเมตตากุล                  141,285,100      23.44 %

  2       บริษัท โรงพยาบาลเจ้าพระยา จำกัด     51,287,460       8.51 %
          (มหาชน)                                          

  3       บริษัท โรงพยาบาลวิภาราม จำกัด       43,215,520       7.17 %

  4       บริษัท โรงพยาบาลรามคำแหง จำกัด     41,085,000       6.82 %
          (มหาชน)                                          

  5       บริษัท สินแพทย์ จำกัด                37,000,000       6.14 %

  6       ธนาคารทหารไทย จำกัด (มหาชน)      29,954,300       4.97 %

  7       นางอำไพ หาญไกรวิไลย์              10,650,000       1.77 %

  8       บริษัท เงินทุนหลักทรัพย์ ศรีมิตร จำกัด    9,250,000        1.53 %
          (มหาชน)                                          

  9       นางณฤดี มนตรีวัต                   7,419,600        1.23 %

  10      นายวิบูลย์ วัชรสุรังค์                 6,524,000        1.08 %
  ------- ------------------------------- ---------------- ----------------

หมายเหตุ ผู้ลงทุนสามารถดูข้อมูลผู้ถือหุ้นที่เป็นปัจจุบันได้จาก www.vibhavadi.com
ของบริษัทก่อนการ

ประชุมผู้ถือหุ้นประจำปี

8.3 นโยบายการจ่ายเงินปันผล

บริษัท มีนโยบายการจ่ายเงินปันผลในอัตราไม่ต่ำกว่าร้อยละ 80 ของกำไรสุทธิของงบการเงินรวม
ซึ่งการจ่ายเงินปันผลดังกล่าวข้างต้นจะต้องได้รับความเห็นชอบจากที่ประชุมผู้ถือหุ้น
ยกเว้นการจ่ายเงินปันผลระหว่างกาลซึ่งได้รับอนุมัติจ่ายเงินปันผลโดยคณะกรรมการบริษัท
7. ข้อพิพาททางกฎหมาย

ปัจจุบันบริษัทไม่มีข้อพิพาททางกฎหมายที่มีผลกระทบต่อสินทรัพย์และการดำเนินธุรกิจอย่างมีนัยสำคัญ
ส่วนที่ 2

รายละเอียดบริษัทที่ออกหลักทรัพย์

ส่วนที่ 2

รายละเอียดบริษัทที่ออกหลักทรัพย์

ชื่อบริษัท : บริษัท โรงพยาบาลวิภาวดี จำกัด (มหาชน)

ประกอบธุรกิจ : โรงพยาบาลเอกชน

ที่ตั้งสำนักงาน : 51/3 ถนนงามวงศ์วาน แขวงลาดยาว เขตจตุจักร กรุงเทพฯ 10900

เลขทะเบียนบริษัท : บมจ. 177

โทรศัพท์ : 0-2941-2800, 0-2561-1111

โทรสาร : 0-2561-1466

Home page : www.vibhavadi.com

E-mail address : info@vibhavadi.com